open-index/open-wikipedia-markdown huggingface dataset:
არჩეული

**არჩეული** — სოფელი საქართველოში, გურიის მხარის ლანჩხუთის მუნიციპალიტეტში, ნიგვზიანის თემში (სოფლები: არჩეული, ნიგვზიანი, ჩანჩეთი, ხაჯალია). მდებარეობს მდინარე უჩაღალის ნაპირზე, ზღვის დონიდან 45 მ.

## ისტორია
დღევანდელი სოფელი არჩეული მოიცავს ისტორიული სოფლების, ჩიქვეთისა და ებალაურის ტერიტორიას. სოფლები შედიოდნენ ჯურუყვეთის სასოფლო საზოგადოებაში. ებალაური შეტანილია 1911 და 1917 წლების კავკასიის კალენდარში. 1920 წელს ებალაური ხაჯალიასთან ერთად შევიდა ახალშექმნილ ნიგვზიანის თემში.

## მოსახლეობა
## მუზეუმი 
სოფელში მდებარეობს ეგნატე ნინოშვილის მუზეუმი. მუზეუმი ოფიციალურად გაიხსნა 1950 წლის 18 იანვარს. მუზეუმში დაცულია 6 ათასამდე ექსპონატი, ეთნოგრაფიული, თეატრალური მასალები... ექსპონატები ინახება ასლების სახით, რადგანაც დედნები განადგურებულია, აქვე ინახება მწერლის საათი, დურბინდი, კალამი, მაგიდა, სკამი, ტახტი.

## ლიტერატურა
## სქოლიო
კატეგორია:ლანჩხუთის მუნიციპალიტეტის სოფლები
ჯურუყვეთი

**ჯურუყვეთი** — სოფელი საქართველოში, გურიის მხარის ლანჩხუთის მუნიციპალიტეტში, თემის ცენტრი (ჯურუყვეთი, ბაღლები, ეწერი). მდებარეობს გურიის დაბლობზე, ზღვის დონიდან 30 მ., ლანჩხუთიდან 4 კმ., ჯუმათის რკინიგზის სადგურიდან 3 კმ. სოფელში არის საჯარო სკოლა და საბავშვო ბაღი, დგას წმინდა ნინოს სახელობის ეკლესია, გადის საქართველოს საავტომობილო მაგისტრალი ს12. სოფელში მოდის გოგირდოვანი წყალი.

## ისტორია
სოფელ ჯურუყვეთის ზემოთ ქაიჯვარას ხეობაში აღმოჩენილია ქვედა პალეოლითის ხანის კაჟის ანატკეცი და ლამელა. ასევე აღმოჩენილია ნეოლითური ხანის ქვის იარაღები, კვირისთავები და საფხეკები. მდინარე ლაშეფსუს მარცხენა ნაპირზე, ჭოლიპას ამომრშრალი ტბის ძირას აღმოჩენილია ადრე ბრინჯაოს ხანის IV ათასწლეულის მეორე ნახევრის მტკვარ-არაქსის კულტურის იერსახის თიხის ნაწარმი.ქაიჯვარას და ჭოლიპას არტეფაქტები ლანჩხუთის მხარეთმცოდნეობის მუზეუმშია დაცული.

გურიის სამთავროს პერიოდში ჯურუყვეთი ჩიბათთან ერთად შეადგენდა ერთ სამოურავოს. მისი მოურავები იყვნენ ნაკაშიძეები. სოფელში იდგა წმინდა ნიკოლოზის ეკლესია. სოფელში განვითარებული იყო მეთუნეობა. 1875 წელს სოფლის სკოლა ცუდ მდგომარეობაში იყო.1904 წლის 12 ივნისს სოფელი დაიტბორა წყალდიდობის შედეგად, დაიღუპა ერთი ბავშვი. 1912 წელს სოფელში გაიხსნა საკრედიტო ამხანაგობა, რომელშიც 2500 ადამიანი იყო გაწევრებული. საბჭოთა პერიოდში სოფელში განვითარებული იყო მეჩაიეობა და მესიმინდეობა.

## მოსახლეობა
## ცნობილი ადამიანები
* საფო მგელაძე (1894-1936) ― მწერალი, პოეტი
* როინ დობორჯგინიძე (1948-) — სპორტსმენი, მოჭიდავე

## ლიტერატურა
## სქოლიო
კატეგორია:ლანჩხუთის მუნიციპალიტეტის სოფლები
ჯიხანჯირი

**ჯიხანჯირი** — სოფელი საქართველოში, გურიის მხარის ლანჩხუთის მუნიციპალიტეტში, ჩოჩხათის თემში. მდებარეობს გურიის ქედის ერთ-ერთი განშტოების თხემზე, ზღვის დონიდან 100 მ. ლანჩხუთიდან 28 კმ., სუფსიდან 8 კმ.

სოფლეს აღმოსავლეთიდან აკრავს ნასტეფნარის გორაკი, რომლის მწვერვალიდან კარგად მოჩანს კოლხეთის დაბლობი. 

## ისტორია
სოფლის სახელწოდება ზანური წარმოშობისაა და ნიშნავს ციხისძირს. სოფელში შემორჩენილია კლდეზე მდგარი ციხე-სიმაგრის ნანგრევები. ეკლესია, რომელიც სოფელში იდგა, დაანგრიეს 1921 წელს. ახალი ეკლესია აშენდა 2000 წელს. 1977 წელს „ნასტეფნარის“ გორაზე აღმოჩნდა XVI-XVII საუკუნეების ოსმალური მონეტების განძი. ის შედგება ვერცხლის 334 მონეტისაგან - ახჩისგან. მონეტები ეკუთვნის ოსმალეთის სულთნებს ბაიაზიდ II-დან მოყოლებული მეჰმედ III-ის ჩათვლით. მონეტების უმრავლესობა მოჭრილია ტრაპიზონის საფაშოს ქალაქ ხანჯის ზარაფხანაში. განძი დაცულია საქართველოს სახელმწიფო მუზეუმში.

## მოსახლეობა
## ისტორიული ძეგლები
ნასტეფნარის გორაკის ირგვლივ მდებარეობს კიბულაის ნაციხარი და გორგოშაულის ნაციხარები. ნაციხარებს შორის შეიმჩნევა ზველი გზა, რომელსაც მოსახლეობა საეტლო გზად იხსენიებს. გორგოშაულის ნაციხარეზე შეიმჩნევა ჩამოქცეული კედლის დიდი საპირე ქვები, დუღაბი და ქვევრების და სხვა კერამიკის ფრაგმენტები. კიბულაის მთაზეა შემორჩენილია რიყის ქვითა და დუღაბით ნაშენი კოშკის ან კარიბჭის ნაწილი იყოს, და სიმაგრის წყლის რეზერვუარი, ხოლო მის აღმოსავლეთით ნაგებობის ნაშთი - რიყის ქვით, დუღაბითა და ბრტყელი აგურის სარტყლებით.ნაციხარის მთელ ტერიტორიაზე გაფანტულია აგურისა და ბრტყელი გვერდებაკეცილი კრამიტის ფრაგმენტები.

## ლიტერატურა
## სქოლიო
კატეგორია:ლანჩხუთის მუნიციპალიტეტის სოფლები
A-მხარე და B-მხარე

**A-მხარე** და **B-მხარე** როგორც წესი, ეწოდება ე. წ. „7-დიუმიან გრამფირფიტებს“, რომლებიც სინგლების სახით გამოიცემოდა 1950-იანი წლებიდან. ტერმინი აღნიშნავს ისეთ სიმღერას, რომელიც გამოდის სინგლზე, მაგრამ არ წარმოადგენს სინგლის მთავარ კომპოზიციას (ანუ ისეთ კომპოზიციას, რომელიც არ არის ჩაშვებული როტაციაში). მიუხედავად იმისა, რომ დღეს სინგლების უმეტესობა კომპაქტ-დისკებზე გამოიცემა, ნებისმიერ დამატებით სიმღერას მაინც უწოდებენ **B-მხარეს**.

## სქოლიო
კატეგორია:სინგლები
ეწერი (ლანჩხუთის მუნიციპალიტეტი)

**ეწერი** — სოფელი გურიის მხარის ლანჩხუთის მუნიციპალიტეტში (ჯურუყვეთის ადმინისტრაციული ერთეული). სოფლის სახელწოდება აღნიშნავს ბუჩქებით და ისლით დაფარულ დაბლობ ადგილს.

## გეოგრაფია
მდებარეობს გურიის დაბლობზე, მდინარე ლესისწყლის (ფიჩორის აუზი) მარცხენა ნაპირზე, ზღვის დონიდან 75 მ-ზე, ლანჩხუთიდან 9 კმ-ის და ჯურუყვეთიდან 1 კმ-ის დაშორებით. სოფელში გადის ოზურგეთი-ლანჩხუთის საავტომობილო გზა.

## ისტორია
სოფლის ტერიტორია დასახლებულია წინაფეოდალური ხანიდან. 1960-იანი წლებში სოფელში აღმოჩნდა კირქვის ბლოკები, კერამიკის, კრამიტის და ადამიანის ძვლების ფრაგმენტები. მათ შორის იყო ქვა წარწერით „ქრისტე შეიწყალე იოანე ბერი“. წარწერა შესრულებულია კუთხოვანი ასომთავრულით, რომელშიც ნუსხურიც ურევია. ამ ადგილას იდგა X-XI სს. ეკლესია თავისი სამაროვნით.
## დემოგრაფია
2014 წლის აღწერის მონაცემებით სოფელში ცხოვრობს 372 ადამიანი.

## ლიტერატურა
## სქოლიო
კატეგორია:ლანჩხუთის მუნიციპალიტეტის სოფლები
ბაღლები

**ბაღლები** (ყოფილი *კიროვი*) — სოფელი საქართველოში, გურიის მხარის ლანჩხუთის მუნიციპალიტეტში, ჯურუყვეთის თემში (სოფლები: ბაღლები, ეწერი, ჯურუყვეთი). მდებარეობს გურიის დაბლობზე, ზღვის დონიდან 80 მ, ლანჩხუთიდან 10 კმ., ოზურგეთი-ლანჩხუთის საავტომობილო გზაზე. სოფელში მოდის ჰიდროკარბონატული ნატრიუმიანი წყალი. სოფელში ფუნქციონირებს ჯურუყვეთის N1 საჯარო სკოლა. სოფლის სახელწოდება მეგრული ენიდან მოდის და ნიშნავს ბაღებს.

## ეკლესია
სოფელში იდგა მაცხოვრის სახელობის ძველი მომცრო ეკლესია. ეკლესია მოხატული იყო და შესასვლელში ჰქონდა წარწერა. ეკლესია ნაგები იყო ქვით. სამხრეთ შესასვლელის მარცხნივ გამოსახული იყო ახალგაზრდა კაცი, ბეშქენ ვარდანისძე, რომელიც XIV საუკუნის მოღვაწე იყო და ტაძარიც სავარაუდოდ მან ააშენა. წარწერაზე გაირჩეოდა ბეშქენის, მეუღლე მარიამისა და ვაჟი მიქაელის სახელები. დასავლეთ შესასვლელში მოთავსებული წარწერიდან ირკვეოდა, რომ მხატვარი ვინმე მანუელი იყო. ბეშქენ და მიქაელ გურიელები იხსენიებიან ჯუმათის ეკლესიის წმინდა გიორგის ოქროს ხატის წარწერაში.

ამჟამად. ძეგლი ძლიერაა დაზიანებული. გადახურვა და დასავლეთ კედლის მნიშვნელოვანი ნაწილი დანგრეულია. იატაკი ამოვსებულია მიწით. აქა-იქ მიმობნეულია კედლებიდან ჩამოცვენილი ქვები. ძეგლი მთლიანად გაძარცულია საპირე ქვებისაგან. ფასადები დაფარულია მცენარეულობით. იკითხება მხოლოდ სამხრეთი კედლის მცირე ფრაგმენტი, დანარჩენი მიწით არის დაფარული. გალავანი დანგრეულია და მცენარეულობით არის დაფარული და მისი ფრაგმენტები ეკლესიის ირგვლივ იკითხება.

## მოსახლეობა
## გალერეა

Baghlebi village center.jpg|სოფლის ცენტრი
Baghlebi church ruins.jpg|ეკლესიის ნანგრევები

## ლიტერატურა
## სქოლიო
კატეგორია:ლანჩხუთის მუნიციპალიტეტის სოფლები
შემიყვარე თუ გაბედავ

**შემიყვარე თუ გაბედავ** (, ) (საერთაშორისო სახელწოდება: ) — 2003 წლის ფრანგული ფილმი. მისი რეჟისორია იან სამუელი. მთავარ როლებს ასრულებენ გიიომ კანე და მარიონ კოტიარი.

## რესურსები ინტერნეტში
*

კატეგორია:2003 წლის ფილმები
კატეგორია:ფრანგული ფილმები
კატეგორია:ფრანგულენოვანი ფილმები
იმიერბაიკალეთის მხარე

**იმიერბაიკალეთის მხარე** () — რუსეთის ფედერაციის სუბიექტი, შედის ციმბირის ფედერალური ოკრუგის შემადგენლობაში. ადმინისტრაციული ცენტრი — ქალაქი ჩიტა. დაარსდა 2008 წლის 1 მარტს ჩიტის ოლქისა და აგის ბურიატთა ავტონომიური ოლქის გაერთიანების შედეგად.

## გეოგრაფია 
იმიერბაიკალეთი მხარეს ესაზღვრება ამურისა და ირკუტსკის ოლქები, რესპუბლიკები სახა და ბურიატეთი, სახელმწიფოები მონღოლეთი და ჩინეთი.

## მოსახლეობა 
2002 წლის აღწერის მიხედვით იმიერბაიკალეთში ცხოვრობს:
* რუსები - 1 062 868
* ბურიატები - 115 606
* უკრაინელები - 12 033
* თათრები - 8549
* სომხები - 3755
* ბელარუსები - 3040
* აზერბაიჯანელები - 2184
* ევენკები - 1656
* ბაშკირები - 1354
* ჩუვაშები - 1334
* გერმანელები — 1317

## რესურსები ინტერნეტში 
* Официальный портал органов власти
* Информационный портал Забайкальского края
* Забайкальский край на сайте «Всемирная география»
* Электронная "Энциклопедия Забайкалья"
* Читинский городской портал
* Региональный информационный портал "Забайкалье Ру" 

*
რობერტ პლანტის დისკოგრაფია

აქ წარმოდგენილია რობერ პლანტის დოსკოგრაფია.

## ალბომები 
### სტუდიური ალბომები 
### ერთობლივი ალბომები
### კრებულები
## სინგლები
## EP დისკები
## სქოლიო 
## რესურსები ინტერნეტში 
* რობერტ პლანტის ოფიციალური დისკოგრაფია

პლანტი, რობერტ
კატეგორია:რობერტ პლანტი
კრასნოიარსკის მხარე

**კრასნოიარსკის მხარე** () — რუსეთის ფედერაციის სუბიექტი, შედის ციმბირის ფედერალური ოკრუგის შემადგენლობაში. ადმინისტრაციული ცენტრი — კრასნოიარსკი. დაარსდა 1934 წლის 7 დეკემბერს.

## გეოგრაფია 
კრასნოიარსკის მხარე მდებარეობს ცენტრალურ ციმბირში მდინარე ენისეის აუზში და უკავია რუსეთის ფედერაციის ტერიტორიის 13,86 %. ჩრდილოეთიდან ესაზღვრება ჩრდილოეთ ყინულოვანი ოკეანის აუზის - კარისა და ლაპტევების ზღვები. მხარეს აღმოსავლეთიდან ესაზღვრება სახას რესპუბლიკა და ირკუტსკის ოლქი, სამხრეთიდან ტუვა და ხაკასეთი, დასავლეთიდან კემეროვოს, ტომსკის ოლქები და ხანტი-მანსის ავტონომიური ოკრუგი და იამალ-ნენთა ავტონომიური ოკრუგი.

## მოსახლეობა 
2002 წლის აღწერის მიხედვით კრასნოიარსკში ცხოვრობს:

## რესურსები ინტერნეტში 
* Официальный портал Красноярского края 
* Законодательное Собрание Красноярского края 
* Мой Красноярск — народная энциклопедия
* Новости Красноярского края
* Компании Красноярска. Справочник 
* Красноярский интернет-портал — все сайты Красноярского края 
* Электронная карта Красноярского края 

*
Round and Around

„**Round and Around**“ — მეშვიდე კომპოზიცია ინგლისური პროგრესული როკ-ჯგუფ პინკ ფლოიდის ალბომიდან *A Momentary Lapse of Reason*. ეს ინსტრუმენტული კომპოზიცია არის ერთ-ერთი ყველაზე მოკლე ჯგუფის შემოქმედებაში. ნომერში დომინირებს სინთეზატორის აკორდები.

ალბომის 2011 წლის რემასტერზე იგი მითითებულია ცალკე კომპოზიციად, ისევე, როგორც 1988 წლის საკონცერტო ალბომზე *Delicate Sound of Thunder*.

## სქოლიო 
კატეგორია:პინკ ფლოიდის სიმღერები
კატეგორია:1987 წლის სიმღერები
კატეგორია:სიმღერები დეივიდ გილმორის ავტორობით
Yet Another Movie

„**Yet Another Movie**“ — მეექვსე კომპოზიცია ინგლისური პროგრესული როკ-ჯგუფ პინკ ფლოიდის ალბომიდან *A Momentary Lapse of Reason*. სიმღერაში ასევე ჟღერს ფრაზები ფილმიდან „კასაბლანკა“.

„Yet Another Movie“-ს დეივიდ გილმორი და ნიკ მეისონი თვლიდნენ ალბომის საუკეთესო კომპოზიციად. მისი თანაავტორია პეტ ლეონარდი, რომელიც მადონას რამდენიმე მნიშვნელოვანი ჩანაწერის პროდიუსერი იყო. სიმღერის ტექსტი, დაწერილი გილმორის მიერ  სიურრეალისტურია და ავტორი მასზე ასე საუბრობდა:

„Yet Another Movie“ აუხსნელია. ხოლმე საკუთარ განცდებსა და რეალობაზე ვფიქრობ, მაგრამ მაქვს სურვილი, საკუთარი სიმღერების საძირკველი უფრო ფართოდ ვაქციო, თანაც ამავე დროს არ ვისაუბრო სხვა ადამიანების ფანტაზიებსა და ამბებზე (რომლებიც ნაკლებად მაინტერესებს) - ეს სიმღერა ჩანაფიქრის ასრულების ერთ-ერთი მცდელობაა.

დასარტყმელი ინსტრუმენტების სექციები ჩაწერილია მეისონის, ჯიმ კელტნერისა და სტივ ფორმანის მიერ (საკმაოდ დიდ სტუდიაში). მეისონი:

ეს ალბომზე ჩემი ერთ-ერთი საყვარელი სიმღერაა, ალბათ, იმის გამო, თუ როგორ ჩაიწერა. დაუვიწყარი იყო: დიდი სტუდია იმაზე უფრო მეტი დასარტყმელი საკრავებით, რაც მინახავს. იქ იყო ჯიმ კელტნერის დასარტყმელი საკრავები, ჩემები და სტივ ფორმანის. აგრეთვე იყო ორი ადამიანი, რომელსაც "დასარტყმელი საკრავების ექიმებს" უწოდებენ, ისინი ამ სფეროს ულტრასპეციალისტები არიან. ყველაფერს აყენებენ, მომართავენ, მერე კი მოგიტანენ შვიდ დოლს და გეკითხებიან - "ამისთვის, შენი აზრით, რომელს გამოიყენებ?" ჰაერის ძალა და ჟღერადობა იმართება ამ დასარტყმელი საკრავების მიერ. იმ დროისთვის ეს იყო დასარტყმელი საკრავების ნამდვილი ქალაქი! წარსულში სხვა მუსიკოსები გვყოლია, მიუხედავად იმისა, რომ შემდგომში ყოველთვის არ მიგვითითებია მათი სახელები. ეს არ ნიშნავს, რომ ყველა სიმღერაში არ ვუკრავ. „Yet Another Movie“-ში სამივე ვუკრავთ - პერკუსიონისტი, ჯიმ კელტნერი და მე. ვუკრავდით უნისონში, მაგრამ დროდადრო რიტმი მიმყავდა, სხვები კი შუალედებს ავსებდნენ. განსხვავებული მიდგომაა, რაც მუსიკაზე მოქმედებს.

სიმღერას აგრეთვე უერთდება „Round and Around“, რომელიც სხვადასხვა გამოცემაში ინდექსირებულია „Yet Another Movie“-სთან ერთად.

სიმღერა აგრეთვე სრულდებოდა ჯგუფის 1987-1989 წლების ტურნეს ყველა კონცერტზე, განსხვავებული სეტლისტის ფარგლებში - იგი პროგრამაში რიგით მესამე იყო.

## სქოლიო 
კატეგორია:პინკ ფლოიდის სიმღერები
კატეგორია:1987 წლის სიმღერები
კატეგორია:სიმღერები დეივიდ გილმორის ავტორობით
Sorrow (პინკ ფლოიდის სიმღერა)

„**Sorrow**“ — მეათე სიმღერა ინგლისური პროგრესული როკ-ჯგუფ პინკ ფლოიდის ალბომიდან *A Momentary Lapse of Reason*. დეივიდ გილმორის თქმით, ეს არის მისი შემოქმედების ერთ-ერთი საუკეთესო ტექსტის მქონე კომპოზიცია, თუმცა პირველი სტრიქონები აღებულია ჯონ სტეინბეკის შემოქმედებიდან.

ნიკ მეისონის თქმით, დეივიდ გილმორმა ეს სიმღერა თითქმის მთლიანად, შაბათ-კვირას ჩაწერა, საკუთარ სტუდიაში, Astoria. გიტარის სოლო, რომელიც სიმღერის თავში ჟღერს, ჩაწერილი იქნა ლოს-ანჯელესში, სტადიონზე. საბოლოო სოლო ჩაწერილია დეივიდის სტუდიაში, Gallien-Krueger-ის გამაძლიერებლით. დრამ-მანქანის პროგრამირება ამ კომპოზიციაში გილმორს ეკუთვნის.

სიმღერაში ჟღერს სტრიქონი დარღვეულ დაპირებებზე, „Of promises broken“, რომელიც თავდაპირველად ალბომის სახელწოდება უნდა ყოფილიყო.

დეივიდი:

„Sorrow“ იყო ლექსი, რომელიც დავწერე, როდესაც ჯერ მუსიკაც არ მქონდა შერჩეული, რაც იშვიათად ხდება. მდინარე იყო საერთო თემა: მდინარეები სიმბოლური და მიმზიდველია სხვადასხვა საკითხის გამოსახატავად. არსებობს რენდი ნიუმენის სიმღერა „In Germany Before the War“, რომელშიც საუბარია მოხუცი გარყვნილის მიერ მოკლულ გოგონაზე. „I'm looking at the river but thinking of the sea“. ეს მისამღერი მე უბრალოდ მიყვარს. მდინარე პირდაპირ არა, მაგრამ ყველაფერს აჯამებს.

სიმღერა სრულდებოდა ჯგუფის 1987-1989/1994 წლების ტურნეებში და, გარდა სტუდიურის, შეტანილია საკონცერტო ალბომებში *Delicate Sound of Thunder* და *Pulse*. გილმორმა სიმღერა შეასრულა Fender Stratocaster-ის იუბილეზე, 2004 წელს, კომპოზიციებთან „Marooned“ და „Coming Back to Life“ ერთად. 2015-2016 წლების სოლო ტურნეში ეს სიმღერა კვლავ სრულდებოდა, თუმცა — შავ და არა წითელ Stratocaster-ზე.

## სქოლიო 
კატეგორია:პინკ ფლოიდის სიმღერები
კატეგორია:1987 წლის სიმღერები
კატეგორია:სიმღერები დეივიდ გილმორის ავტორობით
Terminal Frost

„**Terminal Frost**“ — მერვე კომპოზიცია ინგლისური პროგრესული როკ-ჯგუფ პინკ ფლოიდის ალბომიდან *A Momentary Lapse of Reason*.

ნომერი აგრეთვე გამოიცა სინგლზე „Learning to Fly“, სადაც ჩაწერილია მისი ვერსია გიტარის ერთ-ერთი სოლოს გარეშე. აღნიშნულ ვერსიას სინგლზე ეწოდება DYOL - „Do Your Own Lead“ ().

კომპოზიცია იწერებოდა ალბომამდე რამდენიმე წლით ადრე და დაგეგმილი იყო დეივიდ გილმორის მესამე სოლო-ალბომში შესატანად (როდესაც იგი ჯერ არ ფიქრობდა, რომ ჯგუფს დაუბრუნდებოდა). მრავალი მცდელობის შემდეგ იგი ვოკალის გარეშე დარჩა. მასში ჟღერს მხოლოდ ორი ფრაზა - „One thing“ და „Never again“. ითვლება, რომ ნომერში აირეკლა გილმორისა და როჯერ უოტერსის ურთიერთობები. არის ვარაუდიც, რომ „Terminal Frost“ არის გამოუცემელი სიმღერის „Peace Be With You“ იდეების გაგრძელება - ერთგვარი გამოსამშვიდობებელი გზავნილი უოტერსთან.

ნომრის პირველ ნაწილში უკრავს დრამ-მანქანა, მეორეში - ნიკ მეისონია (ჩაწერის დროს იგი სტუდიაში ყოველთვის არ იჯდა, ვინაიდან რამდენიმეწლიანი პაუზის შემდეგ დასარტყმელ საკრავებთან თავს თავისუფლად არ გრძნობდა). საქსოფონზე ორნი, ჯგუფ Supertramp-ის მუსიკოსი, ჯონ ჰელიუელი და ტომ სკოტი (ჯგუფიდან L.A. Express) უკრავენ.

კომპოზიცია სრულდებოდა 1987-1989 წლების კონცერტებზე.

## სქოლიო 
კატეგორია:პინკ ფლოიდის სიმღერები
კატეგორია:1987 წლის სიმღერები
კატეგორია:სიმღერები დეივიდ გილმორის ავტორობით
A New Machine

**A New Machine** — ორი ნაწილისგან შემდგარი კომპოზიცია პროგრესულ როკ-ჯგუფ პინკ ფლოიდის ალბომიდან *A Momentary Lapse of Reason*. ორივე შემთხვევაში, ვოკალურ პარტიას ასრულებს დეივიდ გილმორი. მის ხმას სპეციფიკური ხმის ეფექტი ახლავს. პირველი ნაწილის შემდეგ ალბომზე ჟღერს „Terminal Frost“, ინსტრუმენტული კომპოზიცია. ორივე ნაწილი და „Terminal Frost“ ალბომის შექმნამდე ორი წლით ადრე დაიწერა.

დეივიდ გილმორი: „აქ ისეთი ჟღერადობაა, რომელიც არავისთან მომისმენია. ხმოვანი ფილტრები, ვოკოდერები - ამან რაღაც ახალი მომცა, რაც შესანიშნავ ხმოვან ეფექტად მეჩვენა, რომელიც მანამდე არავის შეუქმნია. ეს ერთგვარი სიახლეა“.

კომპოციის ორივე ნაწილი სრულდებოდა ჯგუფის 1987-1989 წლების ტურნეებში.

## სქოლიო 
კატეგორია:პინკ ფლოიდის სიმღერები
კატეგორია:1987 წლის სიმღერები
კატეგორია:სიმღერები დეივიდ გილმორის ავტორობით
ნიკოლო ტრიბოლო

thumb|300px|ვილა მედიჩეა დი კასტელოს ბაღების გეგმა
**ნიკოლო ტრიბოლო** (Niccolò di Raffaello di Niccolò dei Pericoli, მოკლედ "Il Tribolo"; დ. 1500 — გ. 7 სექტემბერი, 1550) — იტალიელი მანიერისტი ხელოვანი კოზიმო I მედიჩის სამსახურში მის მშობლიურ ფლორენციაში.

ტრიბოლომ თავდაპირველად შეგირდობა ხის მთლელთან დაიწყო, თუმცა მალევე, ჯერ კიდევ მოზარდობის ასაკში, ანდრეა სანსოვინომ საკუთარ თანაშემწედ აიყვანა. ჯიორჯიო ვაზარი საკუთარ "ვიტე"-ში აღნიშნავს ტრიბოლოს მიერ შექმნილ უამრავ ადრეულ ფიგურასა და შადრევანს, რომლებიც დღემდე არ შემორჩენილა. ისევე, როგორც მისი მემკვიდრე კარის ხელოვანი ბერნარდო ბუონტალენტი, ტრიბოლოს შემოქმედება გაცილებით უფრო დიად ხელოვანთა ჩრდილში მოექცა. მაგალითისთვის, XVII და XVIII საუკუნეებში ხელოვნების თაყვანისმცემლები ტრიბოლოს ზოგიერთ ნახაზსა და გეგმას სკულპტურული ანსამბლებისა და კედლის შადრევნებისთვის მიქელანჯელოს მიაკუთვნებდნენ, რაც ტრიბოლოს უსაზღვო ნიჭიერებასა და მის სტილზე მიქელანჯელოს გავლენაზე მიანიშნებდა.

კატეგორია:იტალიელი მოქანდაკეები
კატეგორია:მანიერისტი მოქანდაკეები
კატეგორია:ტოსკანელები
კატეგორია:დაბადებული 1500
კატეგორია:გარდაცვლილი 7 სექტემბერი
კატეგორია:გარდაცვლილი 1550
კატეგორია:მხატვრები ანბანის მიხედვით
კრასნოდარის მხარე

**კრასნოდარის მხარე** () — რუსეთის ფედერაციის სუბიექტი, შედის სამხრეთის ფედერალური ოკრუგის შემადგენლობაში. ადმინისტრაციული ცენტრი — კრასნოდარი. დაარსდა 1937 წლის 13 სექტემბერს.

## გეოგრაფია 
კრასნოდარის მხარე მდებარეობს სამხრეთ რუსეთში ჩრდილოეთ კავკასიის სამხრეთ-დასავლეთ ნაწილში აზოვისა და შავი ზღვის სანაპიროებზე. საზღვრის სიგრძეა 1540 კმ. საიდანაც 740 კილომეტრი საზღვაოა. მხარეს აღმოსავლეთიდან ესაზღვრება სტავროპოლის მხარე და ყარაჩაი-ჩერქეზეთი ჩრდილოეთიდან როსტოვის ოლქი, სამხრეთიდან საქართველო, ხოლო მის საზღვრებს შიგნითაა მოქცეული ადიღეს რესპუბლიკა. რელიეფი მთიანი და ვაკეა. უმეტესი ნაწილი უჭირავს შავმიწა სტეპურ ყუბან-აზოვისპირა ვაკეს (ყუბანისპირა ვაკე). სამხრეთით — კავკასიონის ჩრდილოეთი კალთები და შტოქედები დაფარულია ტყით (წიფელი, სოჭი, ნაძვი). მთავარი მდინარეა ყუბანი.

## მოსახლეობა 
2010 წლის აღწერების მიხედვით კრასნოდარის მხარის ეროვნული შემადგენლობა ასეთია:

2008 წლის 1 იანვრის მონაცემების მიხედვით უდიდესი ქალაქებია: კრასნოდარი (709,7 ათ. კაცი), სოჭი (334,3 ათ. კაცი), ნოვოროსიისკი (283,8 ათ. კაცი), არმავირი (189,1 ათ. კაცი).

## ლიტერატურა
## რესურსები ინტერნეტში 
* Официальный сайт администрации Краснодарского края 
* Портал исполнительных органов государственной власти Краснодарского края 
* Совет муниципальных образований Краснодарского края
* Юга. Ру — Портал Краснодара и Краснодарского края
* Kuban.info Информационный портал Краснодарского края

## სქოლიო
სტრატეგიული ვიდეო თამაში

**სტრატეგიული ვიდეო თამაში** — კომპიუტერული თამაშის ნაირსახეობა. მასში გამარჯვების მოსაპოვებლად საჭიროა სტრატეგიული და ტაქტიკური ცოდნის გამჟღავნება. იგი ასევე ხშირად ითვალისწინებს ლოგიკური აზროვნების გამომჟღავნებასაც. 

## რესურსები ინტერნეტში 
კატეგორია:ვიდეო თამაშის ჟანრები
კატეგორია:სტრატეგიული ვიდეო თამაშები
კატეგორია:კომპიუტერული თამაშების ჟანრები
პოლ საბატიე (მრავალმნიშვნელოვანი)

**პოლ საბატიე** შეიძლება აღნიშნავდეს:
*პოლ საბატიე (1854–1941) - ფრანგი ქიმიკოსი
* პოლ საბატიე (1858–1928 )- ფრანგი ისტორიკოსი
ავე მარია

**ავე მარია** — მარიამ ღვთისმშობლისადმი მიძღვნილი კათოლიკური ჰიმნი, რომლის ტექსტიც, დამტკიცებული 1545 წელს საეკლესიო კრების მიერ, არ უნდა შეცვლილიყო. დაწყებული XIX ს-დან „ავე მარიას“ უწოდებენ ნებისმიერ ტექსტზე შექმნილ სევდიანი განწყობის ვოკალურ ნაწარმოებს, მიძღვნილს წმინდა მარიამისადმი.

## ტექსტი 
:Ave, Maria, gratia plena; Dominus tecum: 
:benedicta tu in mulieribus, et benedictus 
:fructus ventris tui, Jesus. 
:Sancta Maria, Mater Dei, ora pro nobis peccatoribus, 
:nunc et in hora mortis nostrae. Amen

## ავე მარია მუსიკაში 
* ლოცვის ტექსტზე დაიწერა მრავალი მუსიკალური ნაწარმოები. ავტორების შორის არიან იოჰან სებასტიან ბახი, ჯოვანი პერლუიჯი პალესტრინა, შარლ გუნო, ანტონინ დვორჟაკი, ჯუზეპე ვერდი, პიეტრო მასკანი, ფრანც შუბერტი და ილია II. 

ტექსტი, რომელიც გამოყენებულია „შუბერტის ავე მარიაში“ არის შემდეგი:
: Ave Maria
: Gratia plena
: Maria, gratia plena
: Maria, gratia plena
: Ave, ave dominus
: Dominus tecum
: Benedicta tu in mulieribus
: Et benedictus
: Et benedictus fructus ventris
: Ventris tuae, Jesus
: Ave Maria
: Ave Maria
: Mater Dei
: Ora pro nobis peccatoribus
: Ora pro nobis
: Ora, ora pro nobis peccatoribus
: Nunc et in hora mortis
: Et in hora mortis nostrae
: Et in hora mortis nostrae
: Et in hora mortis nostrae
: Ave Maria

## ლიტერატურა 
* //ხელოვნების ენციკლოპედიური ლექსიკონი.-შემდგ.:ნანა მაჭარაშვილი-თბ.-გამომცემლობა „მერედიანი“.-2004

კატეგორია:კათოლიციზმი
კატეგორია:ქრისტიანული ლოცვები
კატეგორია:წმინდა მარიამი
პოლ საბატიე (ქიმიკოსი)

thumb
**პოლ საბატიე**  (დ. 5 ნოემბერი, 1854, კარკასონი — გ. 14 აგვისტო, 1941, ტულუზა) — ფრანგი ქიმიკოსი, პარიზის მეცნიერებათა აკადემიის წევრი (1913). 

1877 წელს დაამთავრა ტულუზის უმაღლესი პედაგოგიური ინსტიტუტი. 1844–1930 წლებში იყო ტულუზის უნივერსიტეტის პროფესორი. მუშაობდა ორგანული კატალიზის დარგში. 1927 ჟან სანდერანთან ერთად ნიკლის კატალიზატორზე ეთილენისა დაწყალბადის გატარებით  მიიღო ეთანი.  1909 განახორციელა უჯერ კარბომჟავათა ჰიდრირება. შეისწავლა კონდენციისა და იზომერიზაციის კატალიზური რეაქციები ჟანგეულებისა და ქლორიდების თანაობისას, ნახშირწყალბადებთან ჰალოგენწყალბადების მიერთება და მოწყვეტა, მძიმე ნახშირწყალბადების კატალიზური კრეგინგი. საბატიეს შრომებმა ხელი შეუწყო ქიმიურ მრეწველობაში ახალი მიმართულების - კატალიზური ორგანული სინთეზის განვითარებას. ნობელის პრემია მიენიჭა (1912).

## ლიტერატურა
კატეგორია: ფრანგი ქიმიკოსები
კატეგორია:დაბადებული  5 ნოემბერი
კატეგორია:დაბადებული 1854
კატეგორია: გარდაცვლილი 14 აგვისტო
კატეგორია: გარდაცვლილი 1941
კატეგორია:ნობელის პრემიის ლაურეატები ქიმიაში
კატეგორია:ნობელის პრემიის ლაურეატები ანბანის მიხედვით
კატეგორია:ფრანგი ნობელის პრემიის ლაურეატები
ანტონიო კალდარა

thumb|ანტონიო კალდარა
**ანტონიო კალდარა** (; დ. 1670, ვენეცია — გ. 28 დეკემბერი, 1736, ვენა) — იტალიელი კომპოზიტორი.

## ბიოგრაფია და შემოქმედება 
ანტონიო მევიოლინეს ვაჟი იყო. მუშაობდა ვენეციაში, მანტუაში, ბარსელონაში, რომში, ბოლონიასა და ვენაში.  მუსიკის ისტორიაში ერთ-ერთი ყველაზე ნაყოფიერი კომპოზიტორია — მას 3400 მუსიკალური ნაწარმოები ეკუთვნის.  დაწერა 69 ოპერა (ძირითადად ლიბრეტო, მეტასტაზიო, უამრავი საეკლესიო ნაწარმოები: მესები, ჰიმნები, ორატორიები და სხვა. მისი შემოქმედებიდან ყველაზე ცნობილია „მაგდალინელი ქრისტეს ფერხთით“ (დაახლოებით 1700 წ.), „La Passione di Gesu Cristo Signor Nostro“ (ესპ., 1703 წ.) და „მედეა კორინთოში“ (კანტატა ალტოსთვის, 2 ვიოლინოსი და ბანისთვის, 1711).

## გავლენა 
გავლენა იქონია ტელემანსა და ი. ს. ბახზე.

## რესურსები ინტერნეტში 
* http://www.haendel.it/compositori/caldara.htm 
* კალდარას მუსიკა 

კატეგორია:იტალიელი კომპოზიტორები
კატეგორია:დაბადებული 1670
კატეგორია:გარდაცვლილი   28 დეკემბერი
კატეგორია:გარდაცვლილი 1736
მარკ-ანტუან შარპანტიე

thumb|მარკ-ანტუან შარპანტიე
**მარკ-ანტუან შარპანტიე** (დ. 1643, პარიზი — გ. 24 თებერვალი, 1704, იქვე) — ფრანგი კომპოზიტორი, მომღერალი.

## ბიოგრაფია 
მამამისი ლუი შარპანტიე იყო პროფესიით ოფიციალურ დოკუმენტთა გადამწერი („maître écrivain“).

როდის დაიწყო მარკ ანტუანმა მუსიკის წერა, უცნობია.

## რესურსები ინტერნეტში 
* Marc-Antoine Charpentier, musicien du baroque 
* Hitchcock — Catalogue Charpentier 

კატეგორია:ფრანგი კომპოზიტორები
კატეგორია:დაბადებული 1643
კატეგორია:გარდაცვლილი 24 თებერვალი
კატეგორია:გარდაცვლილი 1704
სტენი

thumb|სიმაგრე სტენი
**სტენი** (სიმაგრე) () — ციხესიმაგრე ბელგიაში, ქალაქ ანტვერპენის ცენტრში.

ქალაქისა და სიმაგრის აგების ზუსტი თარიღი უცნობია, სავარაუდოა, რომ VII საუკუნის შემდეგ უნდა მომხდარიყო.

სიმაგრის კედლები IX საუკუნეშია ამოყვანილი.

დღესდღეობით სიმაგრეში ზღვაოსნობის ეროვნული მუზეუმია განთავსებული (Nationaal Scheepvaartmuseum).

სიმაგრე - ფლამანდურად არის - *სტენ*.

## რესურსები ინტერნეტში 
* http://belgiya.net/blogcategory/dostoprimechatelnosti-belgii/ 

კატეგორია:ბელგიის ციხესიმაგრეები
კატეგორია:ციხესიმაგრეები ანბანის მიხედვით
ფრანჩესკო კავალი

**პიეტრო ფრანჩესკო კავალი** (); იგივე პიეტრო ფრანჩესკო კალეტი (Caletti) (დ. 14 თებერვალი, 1602, კრემონა — გ. 14 იანვარი, 1676, ვენეცია) — იტალიელი კომპოზიტორი  .

## ბიოგრაფია 
იყო ორგანისტი წმინდა მარკოზის ეკლესიაში. დაწერა 42 ოპერა, რომელთაგან განსაკუთრებული წარმატება ხვდა „იასონს“. კავალი დიდ ყურადღებას უთმობდა ჰარმონიას, რითმს, მოდულაციის ნაირფეროვნებასა და ინსტრუმენტირებას, საარიო მღერას დიდი  სილამაზე და გამომსახველობა მიანიჭა. სასულიერო ნაწარმოებებიდან მის კალამს ეკუთვნის მესები, ფსალმუნები და რეკვიემი.

## ნაწარმოებები 
### ოპერები 
*Le nozze di Teti e di Peleo (1639) 
*La Dafne (1640) 
*La Didone (1641) 
*L'Amore innamorato (1642, მუსიკა დაკარგულია) 
*La virtù de' strali d'Amore (1642) 
*L'Egisto (1643) 
*L'Ormindo (1644) 
*La Doriclea (1645) 
*Il Titone (1645, მუსიკა დაკარგულია) 
*Il Giasone (1649) 
*L'Euripo (1649, მუსიკა დაკარგულია) 
*L'Orimonte (1650) 
*L'Oristeo (1651) 
*La Rosinda (1651) 
*La Calisto (1652) 
*L'Eritrea (1652) 
*Il Delio (La Veremonda, l'amazzone di Aragona) (1652) 
*L'Orione (1653) 
*Il Ciro (1654) 
*L'Hipermestra (L'Ipermestra) (1654) 
*Il Xerse (1655) 
*L'Erismena (1655) 
*La Statira (Statira principessa di Persia) (1655) 
*L'Artemisia (1657) 
*Impermnestra (1658) 
*L'Antioco (1659, მუსიკა დაკარგულია) 
*Il rapimento d'Helena (Elena) (1659) 
*L'Ercole (Ercole amante) (1662) 
*Scipione affricano (1664) 
*Mutio Scevola (Muzio Scevola) (1665) 
*Il Pompeo Magno (1666) 
*L'Eliogabalo (1667) 
*Coriolano (1669, მუსიკა დაკარგულია) 
*Massenzio (1673, მუსიკა დაკარგულია)

## ლიტერატურა 
*Fabris D. Francesco Cavalli: la circolazione dell'opera veneziana nel Seicento. Napoli: Turchini, 2005

კატეგორია:იტალიელი კომპოზიტორები
კატეგორია:დაბადებული 14 თებერვალი
კატეგორია:დაბადებული 1602
კატეგორია:გარდაცვლილი 14 იანვარი
კატეგორია:გარდაცვლილი 1676
ტამბოვი

**ტამბოვი** () — ქალაქი რუსეთის ფედერაციაში, ტამბოვის ოლქის ადმინისტრაციული ცენტრი. ნავმისადგომი მდინარე ცნის (ვოლგის აუზი) მარცხენა ნაპირზე. ქალაქი ამფითეატრის მსგავსად არის შეფენილი მდინარე ცნის მოსახვევის დამრეც ფერდობზე. ქალაქი ტამბოვი დაარსდა 1636 წელს როგორც ციხესიმაგრე მოსკოვის სახელმწიფოს ყირიმისა და ნოღაის თათრებისაგან დასაცავად. 1796 წლიდან საგუბერნიო ცენტრია. 1830 წელს ტამბოვში მოხდა „ქოლერის აჯანყება“.

File:1-monument.jpg|"მარადიული ცეცხლი" სობორნაიას მოედანზე (გაიხსნა 1970 წლის 9 მაისი)

## სქოლიო
კატეგორია:ტამბოვის ოლქის ქალაქები
კატეგორია:რუსეთის ოლქების დედაქალაქები
My Name Is

„**My Name Is**“ — ამერიკელი რეპერ ემინემის სიმღერა. იგი გამოიცა ალბომის  *The Slim Shady LP* პირველი სინგლის სახით, 1999 წელს. ეს არის რეპერის მეორე, მაგრამ წინასთან („Just Don't Give a Fuck“) შედარებით კომერციულად წარმატებული სინგლი. გარკვეულწილად, პოპულარობა რეპერს მოუტანა სკანდალურმა ტექსტმა, რომლითაც იგი აკრიტიკებს პირადი და საზოგადო ცხოვრების სხვადასხვა ასპექტს. არანაკლებ სკანდალური რეპუტაცია შეიძინა სიმღერის მუსიკალურმა ვიდეომ, რომელშიც რეპერი განასახიერებს სხვადასხვა პერსონაჟს და ცნობილ პიროვნებას.

სიმღერაში გამოყენებულია ლაბი სიფრეს 1975 წლის „I Got The...“-ს სემპლი. „My Name Is“ VH1-ის 90-იანების უდიდესი სიმღერების სიაში #26 პოზიციას იკავებდა. იგი აგრეთვე მოხვდა *Q*-ს ყველა დროის 1001 უდიდესი სიმღერის სიაში, #6 ადგილზე, *Rolling Stone*-მა კი 2016 წელს ყველა დროის 100 უდიდესი ჰიპ-ჰოპ სიმღერის რეიტინგში #39 ადგილი მიანიჭა. „My Name Is“-მა რეპერს მოუპოვა პირველი გრემი, 2000 წელს.

## სიმღერების სია 
***ბრიტანული CD 1**
# My Name Is (რადიოს ვერსია)
# My Name Is (უცენზურო ვერსია)
# My Name Is (ინსტრუმენტული)

***ბრიტანული CD 2**
# My Name Is (ცენზურით)
# My Name Is (ინსტრუმენტული)
# Just Don't Give (ცენზურით)

***ბრიტანული აუდიოკასეტა**
# My Name Is (ცენზურით)
# My Name Is (ინსტრუმენტული)

## ჩარტები
## სქოლიო
კატეგორია:ემინემის სიმღერები
კატეგორია:1999 წლის სინგლები
კატეგორია:1999 წლის სიმღერები
კატეგორია:Aftermath Entertainment-ის სინგლები
კატეგორია:Interscope Records-ის სინგლები
ტამბუკანის ტბა

**ტამბუკანის ტბა**, **დიდი ტამბუკანი** () — მწარე-მლაშე ტბა რუსეთში. მდებარეობს ჩრდილოეთ კავკასიაში, სტავროპოლის მხარისა და ყაბარდო-ბალყარეთის ტერიტორიებზე, ქალაქ პიატიგორსკიდან 12 კილომეტრზე. სიმაღლე ზღვის დონიდან 548 მ. ზედაპირის ფართობი 1,7 კმ², მაქსიმალური სიღრმე 10 მ. ტბის ფსკერზე რაპის ქვეშ ლამიანი ტალახის სქელი ფენაა. ტბის ტალახს უმთავრესად იყენებენ კავკასიის მინერალური წყლების კურორტებზე ტალახით მკურნალობისას. 

## რესურსები ინტერნეტში
* Тамбукан: одно озеро — два подхода 

კატეგორია:სტავროპოლის მხარის ტბები
კატეგორია:ყაბარდო-ბალყარეთის ტბები
კატეგორია:ტბები ანბანის მიხედვით
ლიეტუვის პრეზიდენტი

thumb|200px|ლიეტუვის პრეზიდენტის სასახლე
**ლიეტუვის პრეზიდენტი** – ლიეტუვის  სახელმწიფოს მეთაური,  ირჩევს მოსახლეობა 5 წლით.  

## ლიეტუვის პრეზიდენტების სია 
### ლიეტუვის რესპუბლიკა (1918-1940)
### ლიეტუვის რესპუბლიკა (1990 წლიდან)
## რესურსები ინტერნეტში 
*  ლიეტუვის მმართველების სია

კატეგორია:ლიეტუვა
კატეგორია:ევროპის ქვეყნების პრეზიდენტები
*
ალესანდრო ფარნეზე

**ალესანდრო ფერნეზე** (; დ. 25 აგვისტო, 1545, რომი — გ. 3 დეკემბერი, 1592, არასი) — იტალიელი მხედართმთავარი და 1578 წლიდან ესპანეთის მეფის შტატჰალტერი ნიდერლანდებში. მისი საომარი მოქმედებების წარმატებამ ჰაბსბურგებს ფლამანდიის პროვინციების XVIII საუკუნის ბოლომდე შენარჩუნებაში გაუწია დახმარება. 1586 წელს იგი პარმისა და პიაჩენცის ჰერცოგი გახდა, თუმცა იტალიაში არ დაბრუნებულა.

## ლიტერატურა
* Antonello Pietromarchi, Alessandro Farnese l’eroe italiano delle Fiandre, Gangemi, Roma 1998;

კატეგორია:დაბადებული 25 აგვისტო
კატეგორია:დაბადებული 1545
კატეგორია:გარდაცვლილი 3 დეკემბერი
კატეგორია:გარდაცვლილი 1592
კატეგორია:ფარნეზეები
კატეგორია:პარმის ჰერცოგები
კატეგორია:XVI საუკუნის ევროპის მონარქები
კატეგორია:რომში დაბადებულები
დალია გრიბაუსკაიტე

**დალია გრიბაუსკაიტე** (; დ. 1 მარტი, 1956, ვილნიუსი, ლიტვის სსრ) — ლიეტუველი პოლიტიკოსი, ლიეტუვის ყოფილი ფინანსთა მინისტრი, ლიეტუვის პირველი ქალი პრეზიდენტი 2009-2019 წლებში. 

## განათლება
აკადემიური ხარისხი - სოციალურ მეცნიერებათა დოქტორი. 
* 1983 ჟდანოვის უნივერსიტეტი (ლენინგრადი), ეკონომიკის ფაკულტეტი.
* 1991  ჯორჯტაუნის უნივერსიტეტი (ვაშინგტონი) საგარეო ურთიერთობების სკოლა.

## პოლიტიკური კარიერა 
1983 წელს სანქტ-პეტერბურგიდან დაბრუნების შემდეგ, 27 წლის დალიამ მუშაობა დაიწყო ვილნიუსის უმაღლეს პარტიულ სკოლაში, სადაც 1990 წლამდე კითხულობდა პოლიტეკონომიას. 1988 წელს დაიცვა დისერტაცია და გახდა ეკონომიკის მეცნიერებათა კანდიდატი. 1990–1991 წწ. მუშაობდა  ეკონომიკის ინსტიტუტში სწავლულ მდივნად. 1991–2001 წწ. მუშაობდა მაღალ სახელმწიფო თანამდებობებზე. 2001–2004 წწ. ლიეტუვის ფინანსთა მინისტრია.

2009 წლის 26 თებერვალს ოფიციალურად დაასახელეს ლიეტუვის პრეზიდენტობის კანდიდატად, ხოლო 17 მაისს გამართულ საპრეზიდენტო არჩევნებში მიიღო ხმების 68.18% და გახდა ლიეტუვის ისტორიაში პირველი ქალი-პრეზიდენტი.

2014 წლის 11 მაისს, ლიეტუვის რესპუბლიკაში საპრეზიდენტო არჩევნების პირველი ტური გაიმართა. არჩევნებში მონაწილე 7 კანდიდატს შორის დალია გრიბაუსკაიტემ 45,92%-ით ხმების ყველაზე მეტი რაოდენობა მიიღო. მეორე ტური იმავე წლის 25 მაისს შედგა, სადაც ხმების 57,90%-ით დალია გრიბაუსკაიტე ლიეტუვის რესპუბლიკის პრეზიდენტად მეორე ვადით აირჩიეს.

დალია გრიბაუსკაიტე ლიეტუვის პრეზიდენტის პოსტს 2019 წლის 12 ივლისამდე იკავებდა.

## პირადი ცხოვრება 
დალია გრიბაუსკაიტე გათხოვილი არ ყოფილა. ლაპარაკობს  ლიეტუვურად, ინგლისურად, რუსულად, ფრანგულად და პოლონურად.

## იხილეთ აგრეთვე
* ქალი პრეზიდენტების სია

## რესურსები ინტერნეტში
* დალია გრიბაუსკაიტეს ბიოგრაფია cidob.org-ზე 
* Lithuania set for energy rethink -interview with BBC. BBC World News 
* Lunch with the FT: Dalia Grybauskaite. Financial Times
* Grybauskaitė run for the President (video) 

## სქოლიო
კატეგორია:ლიეტუვის პრეზიდენტები
კატეგორია:დაბადებული 1956
კატეგორია:ლიეტუველი ქალი პოლიტიკოსები
კატეგორია:ქალი პრეზიდენტები
კატეგორია:დაბადებული 1 მარტი
კატეგორია:ევროპის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:პირველი ქალი პრეზიდენტები
კატეგორია:ცოცხალი ადამიანები
კატეგორია:ვილნიუსში დაბადებულები
როლანდას პაქსასი

thumb|როლანდას პაქსასი
**როლანდას პაქსასი** ( დ. 10 ივნისი, 1956, ტელშიაი, ლიტვის სსრ) — ლიეტუვის პოლიტიკური მოღვაწე, ლიეტუვის რესპუბლიკის პრეზიდენტი 2003 წლის 26 თებერვლიდან 2004 წლის 6 აპრილამდე; პაქსასი პირველი ევროპული ქვეყნის ხელმძღვანელია, რომელიც იმპიჩმენტის შედეგად გადააყანეს თანამდებობიდან. მფრინავი სპორტსმენი.

## ბიოგრაფია 
სწავლობდა ვილნიუსის საინჟინრო-სამშენებლო ინსტიტუტში (სამრეწველო და სამოქალაქო მშენებლობის ინჟინერი: 1974—1979), მოგვიანებით ლენინგრადის სამოქალაქო ავიაციის სასწავლებელი დაამთავრა (პილოტ-ინჟინერი; 1984). 1985-92 წლებში ს.დარიუსისა და ს. გარინასის აეროკლუბის (ვილნიუსი) მეთაურია. სსრკ-სა და ლიეტუვის უმაღლესი პილოტაჟის ნაკრების წევრია. პრეზიდენტია სააქციო-სამშენებლო კომპანია „Restako“-სი.

## რესურსები ინტერნეტში
* როლანდას პაქსასი 

კატეგორია:ლიეტუვის პრეზიდენტები
კატეგორია:ლიეტუვის პრემიერ-მინისტრები
კატეგორია:დაბადებული 1956
კატეგორია:ცოცხალი ადამიანები
ალგირდას ბრაზაუსკასი

**ალგირდას ბრაზაუსკასი** ( დ. 22 სექტემბერი, 1932, როკიშკისი — გ. 26 ივნისი, 2010, ვილნიუსი) — ლიეტუვის პოლიტიკური მოღვაწე, ლიეტუვის რესპუბლიკის ყოფილი პრეზიდენტი, ასევე ლიეტუვის რესპუბლიკის პრემიერ-მინისტრი 2001—2006  წლებში. ეკონომიკურ მეცნიერებათა დოქტორი (1974).

## რესურსები ინტერნეტში
*

კატეგორია:ლიეტუვის პრეზიდენტები
კატეგორია:ლიეტუვის პრემიერ-მინისტრები
კატეგორია:დაბადებული 22 სექტემბერი
კატეგორია:დაბადებული 1932
კატეგორია:გარდაცვლილი  26 ივნისი
კატეგორია:გარდაცვლილი 2010
კატეგორია:ოქტომბრის რევოლუციის ორდენის კავალრები
ვიტაუტას ლანდსბერგისი

მინი|*ვიტაუტას ლანდსბერგისი*
**ვიტაუტას ლანდსბერგისი** ( დ. 18 ოქტომბერი, 1932, კაუნასი) — ლიტველი პოლიტიკოსი, საზოგადო მოღვაწე, მუსიკათ- და ხელოვნებათმცოდნე, პუბლიცისტი. 

## პოლიტიკური კარიერა 
1988 წელს საიუდისის საინიციატივო ჯგუფში იქნა არჩეული (თავდაპირველად „მოძრაობა ლიტვის გარდაქმნისათვის“). საიუდისის საწესდებო ყრილობაზე 1988 წლის 22-23 ოქტომბერს აირჩიეს საიუდისის სეიმის საბჭოსა და სეიმში. 1988-1991 წლებში სეიმის საპატიო თავმჯდომარეა. 

1989 წლის მარტში აირჩიეს სსრკ-ის სახალხო დეპუტატად და მონაწილეობა მიიღო სახალხო დეპუტატების ყრილობაში. 

1990-92 წლებში ლიტვის უმაღლესი საბჭოს თავმჯდომარე. ლიტვის სეიმისა (1996—2000). სამამულო მემარჯვენე პარტიის ერთ-ერთი შემქმნელი (1993) და თავმჯდომარე. 

2004 წლიდან ევროპარლამენტის წევრია და ევროპის სახალხო პარტიისა (European People’s Party (Christian Democrats) და ევროპელი დემოკრატების European Democrats) უმსხვილეს ფრაქციაში შედის.

## რესურსები ინტერნეტში
* ვიტაუტას ლანდსბერგისი 

კატეგორია:დაბადებული 1932
კატეგორია:დაბადებული 18 ოქტომბერი
კატეგორია:ლიეტუველი პოლიტიკოსები
კატეგორია:ლიეტუველი პუბლიცისტები
კატეგორია:წმინდა გიორგის სახელობის გამარჯვების ორდენის კავალრები
კატეგორია:ცოცხალი ადამიანები
არტურას პაულაუსკასი

thumb|არტურას პაულაუსკასი
**არტურას პაულაუსკასი** ( დ. 23 აგვისტო, 1953, ვილნიუსი) — ლიეტუველი იურისტი, ლიეტუვის პოლიტიკური მოღვაწე, ლიეტუვის რესპუბლიკის სეიმის თავმჯდომარე 2000—2004 და 2004 წლის 15 ნოემბრიდან 2006 წლის 11 აპრილამდე.

2004 წლის 6 აპრილიდან — 2004 წლის 12 ივლისის ჩათვლით იყო ლიეტუვის პრეზიდენტობის მოვალეობის შემსრულებელი.

## რესურსები ინტერნეტში
* არტურას პაულაუსკასი

კატეგორია:ლიეტუვის პრეზიდენტები
კატეგორია:დაბადებული 23 აგვისტო
კატეგორია:დაბადებული 1953
კატეგორია:ცოცხალი ადამიანები
კატეგორია:ვილნიუსში დაბადებულები
Cp

**cp** — is a UNIX-ის ბრძანება ფაილებისა და საქაღალდეების კოპირებისათვის. 

## მაგალითი 
ფაილის სხვა ფაილში კოპირება
 cp [-fHip][--] sourcefile targetfile

ფაილის სხვა საქაღალდეში კოპირება
 cp [-fHip] [--] sourcefile... targetdirectory

საქაღალდის საქაღალდეში კოპირება (გამოიყენება -r ან -R)
 cp -r|-R [-fHip] [--]  sourcedirectory... targetdirectory

## რესურსები ინტერნეტში 
*  http://linux.die.net/man/1/cp

კატეგორია:იუნიქსი
კატეგორია:სტანდარტული იუნიქსის პროგრამები
ვალთერ ნერნსტი

**ვალტერ ფრიდრიხ ჰერმან ნერნსტი** (დ. 25 ივნისი, 1864, ბრიზენი, ახლანდელი ვომბჟეზნო, პოლონეთი — გ. 18 ნოემბერი, 1941, ობერ-ციბელე, მუსკაუს მახლობლად, გერმანია) — გერმანელი ფიზიკოსი და ქიმიკოსი, თანამედროვე ფიზიკური ქიმიის ერთ-ერთი ფუძემდებელი.

## ბიოგრაფია 
1883-1887 წლებში სწავლობდა ციურიხის, ბერლინის, გრაცისა და ვიურვბურგის უნივერსიტებში. სპეციალიზაციას იღებდა ფიზიკაში ლუდვიგ ბოლცმანსა და ფ. კოლრაუშთან. სვანტე არენიუსის გავლენით გადაწყვიტა ემუშავა ფიზიკურ ქიმიაში. 1887 დაიწყო მუშაობა ლაიფციგის უნივერსიტეტში ვილჰელმ ოსტვალდის ასისტენტად. 1890 წლიდან გეტინგენის უნივერსიტეტის პრივატ-დოცენტი, ხოლო 1891-დან პროფესორი; 1896 წელს უნივერსიტეტთან დააარსა ფიზიკა-ქიმიის ინსტიტუტი. 1902-1933 წლებში ბერლინის უნივერსიტეტის უნივერსიტეტი, იქვე 1905-1922 წლებში ქიმიის ინსტიტუტის, ხოლო 1924-1933 წლებში ფიზიკის ინსტიტუტის დირექტორი. ძირითადი შრომები ეხება თერმოდინამიკას, ელექტროქიმიასა და ფიზიკურ ქიმიას, 188 ა. ეტინგსჰაუზენთან ერთად აღმოაჩინა ნერნსტ-ეტინგსჰაუზენის ეფექტი. 1888-1889 საფუძველი ჩაუყარა გალვანური ელემენტის ემძ-ის თეორიას. 1890 აღმოაჩინა ნერნსტის გამაწილების კანონი. 1894 დაამტკიცა, რომ გამხსნელის მადისოცირებელი უნარი მით უფრო მეტია, რაც მეტია მისი დიელექტრიკული შეღწევადობა და აღმოაჩინა ელექტროსტრიქციის მოვლენა.

ნერნსტმა ჩამოაყალიბა პრინციპი, რომლის თანახმად, სხეულის ენტროპიის ცვლილება ნულისაკენ მიისწრაფვის, თუ მისი ტემპერატურა მიისწრაფვის ნულისაკენ (ნერნსტის თეორემა). ეს პრინციპი არ გამომდინარეობს თერმოდინამიკის პირველი და მეორე საწყისებიდან და ხშირად მას თერმოდინამიკის მესამე საწყისს უწოდებენ. წონასწორული რეაქციის (N2+O2⇄2NO) შესწავლის საფუძველზე შეიმუშავა ატმოსფერული აზოტისაგან აზოტმჟავას საწარმოო მიღების ფიზიკო-ქიმიური საფუძვლები, ხოლო 1905-1907 სინთეზურად მიიღო ამიაკი. 1918 ახსნა ქლორისა და წყალბადის ურთიერთქმედების რეაქცია ჯაჭვური მექანიზმით.

ნერნსტმა შეადგინა თეორიული ქიმიის სახელმძღვანელო, რომელიც მრავალჯერ გამოიცა XIX საუკუნის დასასრულსა და XX საუკუნის დასაწყისში. გამოაქვეყნა რამდენიმე შრომა კოსმოლოგიის ზოგად საკითხებზე. ნერნსტი იყო მრავალი მევიერებათა აკადემიის წევრი, მათ შორის სსრკ მეცნიერებათა აკადემიის საპატიო წევრი (1927). მიენიჭა ნობელიის პრემია (1920).

## ლიტერატურა 
## სქოლიო
კატეგორია:გერმანელი ფიზიკოსები
კატეგორია:გერმანელი ქიმიკოსები
კატეგორია:დაბადებული 1864
კატეგორია:გარდაცვლილი 1941
კატეგორია:ნობელის პრემიის ლაურეატები ანბანის მიხედვით
კატეგორია:გერმანელი ნობელის პრემიის ლაურეატები
ალფრედ ვერნერი

**ალფრედ ვერნერი** (; დ. 12 დეკემბერი, 1866, მიულუზი — გ. 15 ნოემბერი, 1919, ციურიხი) — შვეიცარიელი ქიმიკოსი, კომპლექსნაერთთა ქიმიის ერთ-ერთი ფუძემდებელი. 

1889 წელს დაამთავრა ციურიხის უმაღლესი პოლიტექნიკური სკოლა. 1893 წლიდან ციურიხის უნივერსიტეტის პროფესორი. არაორგანული ნაერთთა აგებულების დასადგენად შექმნა კომპლექსნაერთთა თეორია. მიიღო მრავალი ნაერთი და მათი სტრუქტურის გამოსაკვლევად შეიმუშავა ექსპერიმენტული მეთოდები. მიღებული აქვს ნობელის პრემია (1913).

## ლიტერატურა 
## სქოლიო
კატეგორია:შვეიცარიელი ქიმიკოსები
კატეგორია:დაბადებული 1866
კატეგორია:გარდაცვლილი 1919
კატეგორია:ნობელის პრემიის ლაურეატები ანბანის მიხედვით
Df

ბრძანება **df** (ინგლ. **d**isk **f**ree) — სტანდარტული იუნიქსის კომპიუტერული პროგრამა, რომელიც გამოიყენება დისკზე თავისუფალი სივრცის რაოდენობის საჩვენებლად. df ხშირად ისეა დაპროგრამებული, რომ ინფორმაციები mtab ან statfs ფაილიდან მოიპოვოს.

## მაგალითი 
```bash
> df -h
 Filesystem            Size  Used Avail Use% Mounted on
 /dev/hda6             3.7G  3.1G  594M  85% /
 /dev/hda1              20G   19G  1.5G  93% /mnt/win
```

## რესურსები ინტერნეტში 
*  df — specification from the Single Unix Specification
*  df — manual page from GNU coreutils
*  df — manual page via OpenBSD
*  The df Command — by The Linux Information Project (LINFO)

კატეგორია:იუნიქსი
კატეგორია:სტანდარტული იუნიქსის პროგრამები
ანტანას სმეტონა

**ანტანას სმეტონა** (; დ. 10 აგვისტო, 1874 სოფ. უჟულენისი, უკმერგეს რაიონი — გ. 9 იანვარი, 1944, კლივლენდი, აშშ) — ლიეტუვის სახელმწიფო მოღვაწე, ლიეტუვის პრეზიდენტი 1919–1920 და  1926–1940 წლებში. 1940 წლიდან ემიგრაციაშია გერმანიაში, მოგვიანებით ცხოვრობდა აშშ-ში. 

## ლიტერატურა 
კატეგორია:ლიეტუვის პრეზიდენტები
კატეგორია:დაბადებული 10 აგვისტო
კატეგორია:დაბადებული 1874
კატეგორია:გარდაცვლილი 9 იანვარი
კატეგორია:გარდაცვლილი 1944
კატეგორია:ლიდერები რომლებმაც ძალაუფლება ხელში აიღეს პუტჩით
Ps (იუნიქსი)

ბრძქნება **ps** (ინგლისურად **p**roces**s**) გაჩვენებთ კომპიუტერში გაშვებული პორცესების (პროგრამების) სიას.

## მაგალითები 
აქტიურ ტერმინალში მიმდინარე პროცესები:

 # ps
  PID  TTY          TIME CMD
 7431  pts/0    00:00:00 su
 7434  pts/0    00:00:00 bash
 18585 pts/0    00:00:00 ps

გარკვეული პროცესის ინფრომაციების სანახავად შეგიძლიათ ბრძანება ps-თან ერთად გამოიყენოთ ბრძანება grep-ი.

ინფორმაციები opera ბრაუზერის შესახებ:

  bash-3.1# ps -A | grep opera
  2763 tty1     00:08:02 opera
  2863 tty1     00:01:03 operapluginwrap
  2864 tty1     00:00:00 operapluginclea
  
## რესურსები ინტერნეტში 
* ps — Specification from the Single Unix Specification
* man ps — a snapshot of the current processes
  

კატეგორია:იუნიქსი
კატეგორია:სტანდარტული იუნიქსის პროგრამები
Dd

**dd** (dataset definition) — ბრძანების სტრიქონიანი ინტერფეისის დამხმარე პროგრამა UNIX-სა და UNIX-ის მსგავსი ოპერაციული სისტემებისთვის, რომლის ძირითადი მიზანია ფაილების კოპირება და კონვერტაცია.

იგი პრაქტიკულია ბლოკიან მოწყობილობებში კოპირებისთვის როგორიცაა მყარი დისკი და CD-ROM.

## სინტაქსი 
dd-ს მთავარი options არჩევანები არიან: 

* if=ფაილი (input file): მითითებული ფაილიდან კითხულობს. შესაძლოა იყოს რეგულარული ფაილი ან ბლოკიანი მოწყობილობა.
* of=ფაილი (output file): ამ ფაილს ქმნის და შიგ წერს
* bs=ნომერი (block size, ბლოკის ზომა ბაიტებში) : მონაცემების კოპირებას ახდენს ბლოკებიანად.
* count=ნომერი : მარტო მითითებული რაოდენობის ბლოკის კოპირება
* skip=ნომერი : კოპირებას იწყებს მხოლოდ მითითებული ნომრის ბლოკიდან.
* seek=ნომერი : შექმნილ ფაილში წერას იწყებს მხოლოდ მითითებული ნომრის ბლოკიდან.
* conv=conversion : გადაყვანა, მაგალითად ascii-ს გადაყავს EBCDIC-იდან ASCII-ში.

## მაგალითები 
როცა dd-ს ხმარობთ ყოველთვის ფრთხილად უნდა იყოთ. რომელიმე არჩევანის დავიწყება ან if-ის of-ით შეცვლის დროს შესაძლოა დისკი დაზიანდეს.

CD-ს კოპირება:

```bash
$> dd if=/dev/cdrom of=cd-archive.iso
```

დისკეტაში გადაწერა:

```bash
$> dd if=floppy.bin of=/dev/fd0
```

ფაილის 100მბ ნაწილებად დაყოფა:

```bash
$> dd bs=10K count=10K if=uzarmazesi_faili of=uzarmazesi_faili-part1
$> dd bs=10K count=10K skip=10K if=uzarmazesi_faili of=uzarmazesi_faili-part2
$> dd bs=10K count=10K skip=20K if=uzarmazesi_faili of=uzarmazesi_faili-part3
$> dd bs=10K count=10K skip=30K if=uzarmazesi_faili of=uzarmazesi_faili-part4
# და ასე შემდეგ
```

hda დისკის დაყოფების მასივის კოპირება:

```bash
$> dd if=/dev/hda of=copie-table-partition bs=512 count=1
```

hda დისკის მონაცემების ნოლებით შეცვლა (არ არის სასუტველი):

```bash
$> dd if=/dev/zero of=/dev/hda
```

## რესურსები ინტერნეტში
* dd: manual page from the GNU Core Utilities.
* dd for Windows.
* savehd7 – save a potentially damaged harddisk partition
* Softpanorama dd page.
* DD at Linux Questions Wiki.
* Forensics (DD) Dcfldd
* ddpt – a variant specialized in files that are block devices
* sg_dd –  Linux specialized variant for devices that use the SCSI command set

კატეგორია:იუნიქსი
კატეგორია:სტანდარტული იუნიქსის პროგრამები
კაზის გრინიუსი

thumb| კაზის გრინიუსი
** კაზის გრინიუსი** ( დ. 17 დეკემბერი, 1866, მარიამპოლის მაზრის სასნოვის თემის სოფელი სჲალჲამა ბუდა, სუვალის გუბერნია — გ. 4 ივნისი, 1950, ჩიკაგო, აშშ) — ლიეტუველი პოლიტიკოსი, ლიეტუვის რესპუბლიკის პრეზიდენტ 1926 წლის 7 ივნისიდან 17 დეკემბრამდე.

## რესურსები ინტერნეტში 
* კაზის გრინიუსი  
* Kazys Grinius

კატეგორია:ლიეტუვის პრეზიდენტები
კატეგორია:ლიეტუვის პრემიერ-მინისტრები
კატეგორია:დაბადებული 17 დეკემბერი
კატეგორია:დაბადებული 1886
კატეგორია:გარდაცვლილი  4 ივნისი
კატეგორია:გარდაცვლილი 1950
იონას სტაუგატისი

**იონას სტაუგატისი** ( დ. 20 მაისი, 1868, ომენტიშკიაი, ვილკავიშკის მხარე — გ. 18 იანვარი, 1952, კაუნასი) — ლიეტუვის მეოთხე პრეზიდენტი 1926 წლის დეკემბრის თვეში (სახელმწიფო გადატრიალების პერიოდში). იგი სეიმის სპიკერად სულ რამდენიმე საათით ფორმალურად იქნა არჩეული, შემდეგ ლიეტუვის უმაღლეს ხელისუფლად.  თანამდებობა სახელმწიფო გადატრიალებისთანავე დატოვა. 

## ბიოგრაფია 
სტაუგატისს ვარშავის უნივერსიტეტი ჰქონდა დამთავრებული დოქტორის ხარისხით. 1919 წელს ლიეტუვის პარლამენტში იქნა არჩეული გლეხურ-სახახლო პარტიის წევრად. 1926 წლის 2 ივნისს იგი სეიმის თავმჯდომარედ აირჩიეს. 

დაკრძალულია  კაუნასში, Petrašiūnai-ს სასაფლაოზე. 

კატეგორია:ლიეტუვის პრეზიდენტები
კატეგორია:დაბადებული  20 მაისი
კატეგორია:დაბადებული 1868
კატეგორია:გარდაცვლილი 18 იანვარი
კატეგორია:გარდაცვლილი 1952
ლატვიის პრეზიდენტი

**ლატვიის პრეზიდენტი** — ლატვიის სახელმწიფოს მეთაური, ირჩევს პარლამენტი 4 წლის ვადით. 

## ლატვიის პრეზიდენტების სია 
### ლატვიის რესპუბლიკა (1922-1940) 
### ლატვიის რესპუბლიკა (1991 წლიდან) 
## რესურსები ინტერნეტში 
* ლატვიის პრეზიდენტების სია

კატეგორია:ლატვია
კატეგორია:ევროპის ქვეყნების პრეზიდენტები
*
ალექსანდრას შტულგინსკისი

thumb|180px|ალექსანდრას შტულგინსკისი
**ალექსანდრას შტულგინსკისი** ( დ. 26 თებერვალი, 1885, სოფელი კუტალაი როსინის მაზრა — გ. 22 სექტემბერი, 1969, კაუნასი) — ლიეტუვის სახელმწიფო მოღვაწე, ლიეტუვის რესპუბლიკის მეორე პრეზიდენტი 1920 წლის ივნის-დეკემბერში (ასრულებდა მოვალეობას) და 1922 წლის 21 დეკემბრიდან — 1926 წლის 7 ივნისამდე.

## რესურსები ინტერნეტში 
* Aleksandras Stulginskis (ლიეტ.)
* Aleksandras Stulginskis  (ინგლ.)

კატეგორია:ლიეტუვის პრეზიდენტები
კატეგორია:დაბადებული 26 თებერვალი
კატეგორია:დაბადებული 1885
კატეგორია:გარდაცვლილი 22 სექტემბერი
კატეგორია:გარდაცვლილი 1969
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ანტანას მერკისი

**ანტანას მერკისი** ( დ. 1 თებერვალი, სხვა მონაცემებით, 20 თებერვალი 1887, სოფ. ბაიორაი, ამჟამინდელი კუპიშის რაიონი — გ. 5 მარტი, 1955, ვლადიმირის ოლქი) — ლიეტუვის სახელმწიფო მოღვაწე, უკანასკნელი პრემიერ-მინისტრი და პრეზიდენტი ომამდელი ლიეტუვის რესპუბლიკისა. 

## ბიოგრაფია 
დაუსწრებლად დაამთავრა რიგის გიმნაზია, იურევის (ამჟამინდელი ტარტუს) უნივერსიტეტში სამართალს სწავლობდა. 1916 წელს დაამთავრა კიევის უნივერსიტეტის იურიდიული ფაკულტეტი. 
პირველი მსოფლიო ომისას მობილიზებული იყო რუსეთის არმიაში. 1915 წელს რკინიგზის კომენდანტი კოვნში, კოშედერსა და კეიდანში. მოგვიანებით რუმინეთის ფრონზე მსახურობდა. 
1919 წელს ლიეტუვის არმიაში მოხალისედ შევიდა. 

1927–1932 წლებში კლაიპედის მხარის გუბერნატორი. 1933–1938 წწ კაუნასის ბურგომისტრი. 1936-1940 ლიეტუვის რესპუბლიკის IV სეიმის წევრი. 1939 წელს ვილნიუსის ლიეტუვისთვის გადაცემის შემდეგ ვილენის მხარის მთავრობის სრულუფლებიანი წარმომადგენელი. 

თავისუფალი ლიეტუვის უკანასკნელი რწმუნებული პრემიერ-მინისტრი (1939 წლის, 21ნოემბერი — 1940 წლის,17 ივნისამდე). ლიეტუვის პრეზიდენტის მოვალეობის შემსრულებელი საბჭოთა კავშირის მიერ წაყენებული ულტიმატუმის შედეგად ანტანას სმეტონის საზღვარგარეთ გამგზავრების შემდეგ. საბჭოთა ხელისუფლების მოთხოვნით, იუსტას პალეცკისის მთავრობის მეთაურად დაინიშნა. 1940 წლის 17 ივლისს დაპატიმრებულ და გადაყვანილ იქნა სარატოვში საბჭოთა რეპრესირიული ორგანოების მიერ. 1941 წელს მერკისი და მისი ოჯახი ციხეში გადაგზავნეს. 1954 წელს ციხიდან გათავისუფლდა ლიეტუვაში დაბრუნების უფლების გარეშე. გაიგზავნა ვლადიმირის მხარეში, სადაც აღესრულა კიდეც.

## რესურსები ინტერნეტში
* ანტანას მერკისი 

კატეგორია:ლიეტუვის პრეზიდენტები
კატეგორია:ლიეტუვის პრემიერ-მინისტრები
კატეგორია:დაბადებული 1 თებერვალი
კატეგორია:დაბადებული 1887
კატეგორია:გარდაცვლილი 5 მარტი
კატეგორია:გარდაცვლილი 1955
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
გუნტის ულმანისი

მინი|200პქ|გუნტის ულმანისი
**გუნტის ულმანისი** (; დ. 13 სექტემბერი, 1939, რიგა, ლატვია) — ლატვიელი პოლიტიკოსი, ლატვიის რესპუბლიკის  პრეზიდენტი 1993-1999 წლებში. 

კარლის ულმანისის ძმისწული, 1955 წლამდე დედისმხრიდან პაპის გვარს - რუმპიტისს ატარებდა. ბავშვობა ციმბირში გაატარა გასახლებულმა (გაასახლეს 1941 წელს). რიგაში 1948 წელს დაბრუნდა. 1966 წელს დაამთავრა ლატვიის უნივერსიტეტი, მსახურობდა საბჭოთა არმიაში (1963-1965), მუშაობდა რიგის აღმასკომში, 1966 წელს შევიდა სკკპ-ში, იყო რიგის რაიონის საყოფაცხოვრებო მომსახურების კომბინატის დირექტორი. 1989 წელს სკკპ დატოვა. 1993 წელს სეიმის დეპუტატად იქნა არჩეული ლატვიის გლეხობის კავშირიდან.

## რესურსები ინტერნეტში
## სქოლიო 
კატეგორია:ლატვიის პრეზიდენტები
კატეგორია:დაბადებული 1939
კატეგორია:დაბადებული 13 სექტემბერი
კატეგორია:ცოცხალი ადამიანები
კატეგორია:რიგაში დაბადებულები
ციხის ბუნტი

„**ციხის ბუნტი**“, ამ სახელითაა ცნობილი საქართველოში პატიმართა ყველაზე მასშტაბური ამბოხება, რომელიც 2006 წ. 27 მარტს ქ. თბილისის მე-5 („ორთაჭალის“) საპყრობილეში (ამჟამად გაუქმებულია) მოხდა. შინაგან საქმეთა სამინისტროს სპეციალური დანიშნულების რაზმთან შეტაკებას რამდენიმე პატიმრის სიცოცხლე შეეწირა და მწვავე პოლიტიკური დებატების მიზეზი გახდა.

საქართველოს სახალხო დამცველმა სოზარ სუბარმა და ადამიანის უფლებათა დამცველმა ორგანიზაციებმა მომხდარი ინციდენტის გამო სასჯელაღსრულების დეპარტამენტის ხელმძღვანელი ბაჩო ახალია დაადანაშაულეს.

## სქოლიო 
კატეგორია:2006
კატეგორია:საპროტესტო გამოსვლები საქართველოში
კატეგორია:დანაშაული საქართველოში
იუსტას პალეცკისი

**იუსტას პალეცკისი** ( დ. 22 იანვარი [ძვ. სტ. 10 იანვარი] 1899, ტელშიაი, ლიეტუვა — გ. 26 იანვარი, 1980, ვილნიუსი) — ლიეტუველი ჟურნალისტი, მწერალი; საბჭოთა სახელმწიფო და საზოგადო მოღვაწე.

## ბიოგრაფია 
დაიბადა მჭედლის ოჯახში. 1915 წლიდან მუშაკი, შემდგომ რიგაში მომსახურე, 1922 წლიდან მასწავლებელი. იყო რიგაში გამომავალი ლიეტუვური გაზეთის დამფუძნებელი და რედაქტორი. თანამშრომლობდა ლიეტუვის პერიოდულ გამოცემებეთან. დირექტორობდა ლიეტუვის სატელეგრაფო სააგენტო „ელტას“. სწავლობდა კაუნასის ლიეტუვურ უნივერსიტეტში (1926–1928).

## რესურსები ინტერნეტში
* იუსტას პალეცკისი

კატეგორია:ლიეტუვის პრეზიდენტები
კატეგორია:დაბადებული  22 იანვარი
კატეგორია:დაბადებული 1899
კატეგორია:გარდაცვლილი  26 იანვარი
კატეგორია:გარდაცვლილი 1980
კატეგორია:ოქტომბრის რევოლუციის ორდენის კავალრები